
ДОКЛАДНА   ЗАПИСКА

 От  Кирил Стоев - Кмет на община Радомир 


Относно: Предложение за средищни детски градини и училища на територията на община Радомир за учебната 2024/2025 г.
Правно основание: чл. 17, ал. 1, т. 3, чл.21, ал. 1, т. 23 и чл. 44, ал. 4  от ЗМСМА, както и във връзка с  чл. 53, ал. 1, ал. 2 и ал. 5  от Закона за предучилищното и училищното образование, Обн. - ДВ, бр. 79 от 13.10.2015г., в сила от 01. 08. 2016г. и чл. 1, чл. 2 и чл. 3, ал. 1 от Постановление № 128 на Министерски съвет от 29.06.2017г. Обн. - ДВ, бр. 53 от 04.07.2017 г.


  УВАЖАЕМИ ГОСПОДИН КИРИЛОВ,
  УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


	На територията на Община Радомир през учебната 2023/2024  г. функционираха три средищни училища - ОУ „Христо Смирненски“ гр. Радомир, НУ „Архимандрит Зиновий“ гр. Радомир и ОУ „Иван Вазов“ с. Извор, община Радомир.
	Съществуването на средищни училища на територията на община Радомир е от изключителна важност за осигуряване задължителното предучилищно и училищно образование на децата и учениците от близките населени места, където няма детска градина и училище. 


1. НУ „Архимандрит Зиновий“ гр. Радомир - в училището е създадена целодневна организация на учебния ден и условия за осигуряване на обедно хранено, материалната база е в много добро състояние и отговаря на изискванията за осигуряване на равен достъп до качествено образование.
През 2023/2024 година НУ „Архимандри Зиновий“ гр. Радомир е включено в Списъка на средищните училища в Република България. 
За учебната 2024/2025 година ще се обучават 241 ученици, като  броят на пътуващите ученици е 27 в задължителна училищна възраст от прилежащи малки населени места, за които това е училището, осъществяващо обучение в съответния клас. Учениците пътуват от следните населени места: 3 ученици от с. Стефаново, 2 ученици от с. Бобораци, 3 ученици от с. Житуша, 2 ученици от мах. Егреците - с. Стефаново, 1 ученик от с. Кленовик, 3 ученици от с. Дрен, 1 ученик от  с. Поцърненци, 1 ученик от с. Горна Диканя, 4 ученици от с. Друган, 2 ученици от с. Долна Диканя, както и 4 ученици от друга община.  
НУ „Архимандрит Зиновий“ отговаря на критериите за  включване в Списъка на средищните училища.

1. ОУ „Христо Смирненски“ гр. Радомир за учебната 2023/2024 година е в Списъка на средищните училища в Репулика България. 
През 2024/2025 година ще се обучават 390 ученици, от които 21 са пътуващи от селата Долни Раковец, Стефаново, Друган, Николаево, Калище, Кленовик, Дрен и Кошарите.
Училището разполага с много добра материално-техническа база. Създадена е подходяща среда за учене, подкрепа, спорт и отдих - интерактивни кабинети; компютърни кабинети; кабинети по природни науки, технологии и предприемачество, изобразително изкуство, музика; кабинети – психолог, педагогически съветник, ресурсен кабинет; кабинет за кариерно ориентиране, физкултурен салон, зала за почивка и тихи игри, просторен училищен двор с обособени места за спорт, почивка и отдих. Класните стаи са съобразени с възрастовите особености и интересите на учениците.
Училището предлага възможности за целодневно обучение, осъществявано от добре подготвени педагогически кадри. Осигурено е обедно хранене на учениците.
Запазването на училището като средищно ще даде възможност за целодневна организация на учебния ден за пътуващите ученици. Развитието на целодневна организация на учебния процес ще бъде в полза както на ученици, така и на родители, ще гарантира опазване живота и здравето на децата и ще осигури възможност за пълноценна подготовка на учениците за следващия ден. 
ОУ „Христо Смирненски“ гр. Радомир отговаря на нормативните изискавания за включването му в списъка на средищните училища за учебната 2024/2025 г.

1. Основно училище „Иван Вазов” с. Извор е от изключително важно значение за региона.  В училището се обучават деца от единадесет населени места - селата Извор, Радибош,  Прибой, Негованци, Кленовик, Житуша, Поцърненци, Углярци, Байкалско, Дебели лаг, Радибош, както и ученици от град Радомир.
ОУ „Иван Вазов” с. Извор предоставя на всяко дете равен достъп до качествено образование и възможност за пълноценна социална реализация. Училището разполага с добра материална база, оборудвано е с интерактивни технологии и съвременно обзавеждане.
През учебната 2024/2025 година в ОУ „Иван Вазов“ с. Извор ще се обучават ученици от I до VII клас, разпределени в четири слети паралелки - общо 35 ученици и 2 деца в подготвителна група, сформирана към училището, като от тях пътуващи са 33 ученици и 1 дете от подготвителната група към училището.
Оставането на ОУ „Иван Вазов” - с. Извор в Списъка със средищните училища ще осигури равен достъп и качествено образование на обучаващите се в него. Освен това, няма да се увеличи времето на пътуване на учениците, ще се намали вероятността от отпадане от училище на деца от социално слаби семейства и деца в риск, ще се даде сигурност и спокойствие на децата и на родителите, ще се запази броят на жителите в малките населени места, което ще забави процеса на обезлюдяване. За учениците от селските райони ще се запази възможността да се обучават в обичайната им среда, а за родителите - близостта на училището означава спокойствие и по-малък финансов ресурс.
Училището разполага с необходимите учебни стаи за провеждането на целодневна организация на учебния ден. 
За учениците на целодневно обучение е осигурена столова с безплатно обедно хранене.
ОУ „Иван Вазов” - с. Извор отговаря на нормативните изисквания за средищно училище за учебната 2024/2025 г.
	Във връзка с гореизложеното и на основание чл. 53, ал. 1, ал. 2, и ал. 5,  от Закона за предучилищното и училищното образование, Обн. - ДВ, бр.79 от 13.10.2015 г., в сила от 01.08.2016 г.  и  във връзка с  чл. 1, чл. 2 и чл. 3, ал.1 от Постановление № 128 на Министерски съвет от 29.06.2017 г. Обн. - ДВ, бр. 53 от 04.07.2017 г. за определяне на критериите за включване в Списъка на средищните детски градини и училища, предлагам на Общински съвет - гр. Радомир, следния 

ПРОЕКТ ЗА РЕШЕНИЕ:     
1.  Общински съвет - Радомир  на основание  чл. 53, ал. 1, ал. 2, и ал. 5,  от Закона за предучилищно и училищно образование, Обн.- ДВ, бр.79 от 13.10.2015г., в сила от 01.08.2016г.  и  във връзка с чл. 1, чл. 2 и чл. 3, ал.1  Постановление № 128 на Министерски съвет от 29.06.2017г. Обн. - ДВ, бр. 53 от  04.07.2017г. за определяне на критериите за включване в Списъка на средищните детски градини училища предлага:
1. Начално училище „Архимандрит Зиновий“ -
град Радомир, ул. „Батенберг“ № 51
1. Основно училище „Христо Смирненски“ -
град Радомир, ул. „Братя Миленкови“ № 28;
1. Основно училище „Иван Вазов“ -
село Извор, община Радомир.

[bookmark: bookmark7]да бъдат включени в Списъка на средищните детски градини и училища за учебната 2024/2025 г.
1. Възлага на кмета на общината в изпълнение на т. 1 от настоящето решение и на основание чл. 3, ал.2 от Постановление № 128 на Министерски съвет от 29.06.2017г. Обн. - ДВ, бр. 53 от 04.07.2017г., Обн. - ДВ, бр. 53 от 04.07.2017г. за определяне на критериите за включване в Списъка на средищните детски градини и  училища, да внесе мотивирано предложение до Министерство на образованието и науката за включване посочените в т. 1 от настоящето решение образователни институции в актуализирания Списък на средищните училища за учебната 2024/2025 г.




Приложения:

1. Мотивирано предложение от г-жа Илиана Васева - ЗА директор на НУ „Архимандрит Зиновий“ гр. Радомир, Вх. № АО-48-00-1039/04.07.2024 г.
1. Мотивирано предложение от г-жа Румяна Давидкова - директор на ОУ „Христо Смирненски“ - гр. Радомир, Вх. № АО-48-00-1064/09.07.2024 г.;
1. Мотивирано предложение от г-жа Милена Андонова - директор на ОУ „Иван Вазов“ с. Извор, община Радомир, Вх. № АО-48-00-1095/12.07.2024 г.











ВНАСЯ,

КИРИЛ СТОЕВ
КМЕТ НА ОБЩИНА РАДОМИР


 

